《月上海棠 诗社诸君复相属和又不免步韵献笑》
金朝·段成己

秋风鹤发双龟手。不如意事十常九。蓬藋映閒阶，嗟丛菊、汝奚为秀。

衡门掩，问字无人载酒。永唯道德心初负。向上将求古人友。

三叹抱遗编，蔼馀馥、残膏谁嗅。趣时样，竟衒羔裘豹袖。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。